
— Toi qui dans ta folie prends arrogamment le titre de 
Rot de la nature; toi qui mesures et la terre et les 
cieux ; toi, pour qui ta vanité s'imagine que le tout a 
&tE fait, parce que tu es intelligent; il ne faut qu'un 
leger accident, qu'un atome deplace, pour te faire perir, 
pour te degrader, pour te ravir cette intelligence dont 


tu paroiĩs si fier! 

DISPUTATIO MEDICA 


INAUGURALIS, 


DE 


INSANIA, 


{ I. FN brevi hujusmodi opusculo, non li- 
bet, neque profectò, si liberet, nobis 

in potestate esset, singulas partes, quas con- 
tinet res perdifficilis, ampla, et controversiis 
implicita, distribute et fusè persequi. Cum 
ita sit, de 1is tantùm partibus, quæ ad de- 
A lectationem 


| . | 

lectationem nostri animi, et insanientium uti- 
litatem, fructuosissimæ videantur, pauca scri- 


bere aggrediemur. 


DE 

DE DEFINTTIONE. 

II. Sed, quò nostræ disputationes cùm com- 
modins explicentur, tum meliùs intelligantur, 
oportet ante omnia definire,. quid sit id, de 
quo disputandum. Hoc vero. aperire clara 
definitione, in qua neque-absit quicquam, ne- 
que redundet, in primis difficile est; eòque 
magis, quòd tam variæ sunt doctissimorum 
hominum tamque discrepantes definitiones, ut 
fortasse nulla sit, a qua assensionem cohi- 


bere non liceat. 


III. Qui enim dixerunt, eos insanire, quot- 
quot de rebus, Seu rensu Seu mente perceptis, 
prave judicant, neque vitam rationi convenienter 
agunt, ii in summo sanè errore sunt; quum, 


hac 

hac definitione concessa, nullus hominum 
quisquam esset, sive philosophus omni doc- 
trina eruditus, sive rudis et indoctus rusticus, 
quin insanus habendus. 

IV. Ad auctores, qui contendunt, eos in- 
sanos esse, guorum in mentibus res oblatæ pra- 
vs vel inusitat?e contexuntur, responderi potest ; 
alia cum constitutione corporis, tum educa- 
tione, institutione, doctrina, sociis et si qua 
similia, vincula, quibus hominum in menti- 
bus res connectuntur, licet non genere diffe- 
rant, in diversis tamen hominibus diversam 
inter se rationem habere; sic profectò, ut 
uni ferè hominum cuique, in mente connexa- 
rum rerum cognatio, aliqua ex parte, sua 


sit. 


V. Non desunt, qui eos insanire dicunt, 
quorum in animis res, quales gint cunque, ob- 


late, affeciiones concitant, que ad ipsarum re- 
rum 


rum magnitudinem vi haud respondent. Iis 
vero, qui insaniam sic definiunt, obyicere, 
opinamur, licet ; commune plane nullum esse, 
nisi ipsas animi, quas concitant, affectiones, 


quo rerum oblatarum magnitudo æstimari 


possit. Iisdem enim oblatis, non solùm af- 


fetus in animis aliorum hominum eodem 
tempore, atque eorundem aliis temporibus, 
concitati, sed etiam animi motus, qui ex his 
concitatis oriuntur, mirum in modum, alii 
sunt: quo fit, ut amans avarum insanire pu- 


tet, amantem, contra, avarus. 


VI. Porrò, dicunt alii philosophi, et hi 
quidem magni et nobiles, eos insanos haben- 
dos, qui res externas non perinde, atque exis- 
tunt, mente percipiunt. At hi quoque insaniæ 
opinione labuntur; quippe cùm multi haud 
dubie insani sint, qui nihilo tamen minus, ut 
sani, res extrinsecùs oblatas, perinde atque 


existunt, mente percipere videntur. 
; VII. 

VII. Denique, censent præclari quidam 
auctores, insanos esse eos, gui nequeunt aut 
animos, quo velint, advertere, aut adversos at- 
tendere. Hæc definitio, licet antedictis vero 
utique propior sit, non tamen, per omnia, ea 
est, cui assentiri debeamus; propterea quòd 
haud rarò homines existunt, qui, licet ali- 
quando nequeant aut animos, quò velint, ad- 
vertere, aut adversos attendere, sunt tamen 


cœtera sani. 


VIII. Philosophorum de insania opinio- 
nes cùm tam variæ sint, tamque inter 5 dis- 
sidentes; fieri potest, ut, licet singulæ, ali- 
qua ex parte, falsæ sint, tamen, quo consen- 
tiant omnes, id fortasse sit verum: singulo- 
rum autem de insania opiniones exprimunt 
singulæ definitiones : cul igitur hominum, 
quod. omnium definitionum commune sit, id 


conveniat, eum verisimile est utique esse in- 


Sanum. 


DE 

DE CAUSIS. 
— —— 


2 | B 
IX. Cum animo nimis confidente imò ar- 


rogante viderer, si id accurate definire ag- 
grederer, quod vel scriptores ex ingenio ela- 
rissimi definite explicare frustra aggressi; 
non mihi consilium est, de insaniæ definitione 
exquisitiùs et fusiùs disputare, sed potius 
perquirere atque exponere quasdam causa- 


rum, ex quibus hæc mentis ægrotatio sæpis- 


sime oriatur. 

DE EBRIOSITATE. 


X. Convenit inter omnes ferè auctores, qui 
insaniam scriptis persecuti sunt, hunc animi 
morbum nulla causa sæpius, quam ebriositate, 
concitari. Ante omnia igitur, quare ebriosi, 
pre cæteris, insani fiant, perquisitiùs expo- 


nere, pro virili parte conabimur. 


XI. Ut ebriositate totius valetudinis cor- 
* 


poris ægrotatio et imbecillitas efficiuntur; sic 


fieri vix potest, quin in animo quoque, quippe 
qui corporis invaletudinis persæpe consors 


sit, gignantur ægritudo et imbecillitas. 


XII. Porro, omnis cupiditas, cui, ratione 


improbante, obedit et servit aliquis, indul- 


gendo 

gendo increscit; atque, seriùs ociùs, ipsa im- 
perat et dominatur, ratio spernitur, mens 


nihil valet. 


XIII. Sentiendi vis, quæ nimii. quotidie 
stimulatione incitatur, procedente tempore, 
morbida fit. Nimia enim intentione mens, 
haud secus atque nim1ia exercitatione musculi, 
lassescit, fatigatur, fatiscit : atque, sicut mus- 
culi labore delassati, vel, tanquam paralyti- 
corum, membra prorsùs movendi, vel, ut cho- 
red laborantium, quo jubeat voluntas, diri- 
gendi, impotentes fiunt ; sic mens, quam in- 
firmavit nimia intentio, se ad solita studia at- 


tendere nequit. 


XIV. 1. Obiter mirum est, choreæ cum 
insania tantam similitudinem intercedere. 
Illa enim motibus membrorum corporis per- 


petuò inordinatis, neque voluntati obsequen- 
B tibus, 

tibus insignitur; hæc, similibus motibus 


inge 


2. Ea itidem insanitas, quæ a recentioribus 


medicis MELANCHOLIA nominatur, paralysin 


multùm refert. Ut enim paralyticus mem- 


brum, licet huic etiamnum sensus insit, ne- 
quit tamen, quò velit, movere; sic melancho- 
licus mentem, etiamsi res percipiat, non ta- 
men, quoties velit, dirigere, aut, nisi unam, 
eamque fere eandem, contemplari et cogitare, 


potest. 


XV. Non certiùs diem nox, aut corpus um- 
bra, subsequitur, quàm ebriam hilaritatem 


sobria tristitia. Quanquam vero initio, quan- 


to hilarior ebrius fuerit, tanto tristior sobrius 
est; tamen, ebriositate inveterascente, hila- 
ritas, stimulatione eadem, minor indies fit, 


tristitia major. Quo fit, ut paulatim ani- 


mus usque eo demittatur, ut eum melancho- 


lia prorsùs possideat. 
I. 

XVI. Hoc (xv.) verum esse, consuetudinis 
effectus satis ostendunt. Nam pleraque eo- 


rum, qu facimus, quantacunque nos initio 


voluptate afficiant, crebrò facta nihil omnino 


dulcedinis movent; atque, quod profectò mi- 


rum est, quo minus voluptatis nobis afferunt 


facta, eo plus ægritudinis interdicta vel inter- 
missa gignunt. Ita fit, ut consuetudinem in- 
terrumpere tum difficillimum sit, cum usque 


eò invaluerit, ut ejus vel conscii non simus. 


Hinc monemur, quam necessarium sit, gaudia 


intermittere, si iis diu frui velimus: ex sa- 
tietate enim adolescentium, tædium et fasti- 


dium grandium ætate et senum oriuntur. 


XVII. Fieri, enimvero, vix potest, quin, 


qui singulas fere noctes ebrii insaniunt, ii, — 


tanta est vis inveterascentis et inveteratæ con- 


suetudinis, - mente adeò turbentur, ut vel so- 


brit continenter insaniant. 


XVIII. 

XVIII. Ut sic (XVII.) concludamus, non 


solùm ex cognito consuetudinis effectu addu- 


cimur ; sed etiam ex eo, quod homo, quem 
observandi nobis occasio haud ita pridem ob- 
lata est, ex quotidiana tere ebrietate pertur- 
batus aded mente est, ut, etiam dum vino 


abstinebat, esset mentem haud dubie insanus. 


XIX. Etsi non omnis ebrietas insaniam 
gignit, tamen, cùm omnis ebrietas non ratio- 
nem modo minuat atque infirmet, sed animi 
quoque perturbationes, eas in primis, quibus 


natura homo maxime obedit, supra modum 


augeat, ut probemus non opus est, ebriosi- 


tate demum inveteratam mentis ad omnia cæ- 


citatem effici posse. 


DE 

DE NIMILA MENTS CONTENTIONE. 


f 


XX. Alia et vix minds frequens insaniæ 


causa, nimia mentis contentio est. 


XXI. Mentis, pariter atque corporis, exer- 
citationem cum necessariam esse tum utilem, 
lubenter concedimus. Sine enim modica utri- 
| usque exercitatione, valida nemini mens in 


valido corpore esse potest. 


XXII. Sed, vel in optimis, modus est; cer- 
ti imò sunt fines, quos citra impunè insistere, 
nedum ultra transgredi, nemini licet. Quocir- 
ca, menti haud minùs nocet nimia intentio, 


quam prodest modica. 


XXIII. 

XXIII. Quanquam, nostris temporibus, 
tam rari sunt, qui literarum scientiarumve 
studium nimis navant, ut non opus sit, ut 
| nostratibus juvenibus studiorum modum adhi- 
| bendum injungamus; nulla tamen intempe- 
| rantia, quam ea studiorum, plus mentem la- 


| befactat atque infirmat. 


—— 
—_— 


i XXIV. Persæpe laudis nimis avari, men- 


tis valetudinem literarum gloriæ postha- 


14 
| ” 
[ bent ; imo etiam, dum eorum animus nimis 
| assiduo doctrinæ et vehemente studio flagrat, 
| | 3 
[| mens amittitur. 
| * 


XXV. Literarum avidi haud pauci sunt, 
qui solùm intenti ut helluentur libris, rudem 


sibi indigestamque comparant doctrinæ mo- 


lem, quam adeò nequit mens distribuere et 


componere, ut ipsa penitùs obruatur. 


7 
— 2 


XXVI. 

XXVI. Attamen, si nimium studium ni- 
hil amplius mali, quàm redderet mentem pi- 
griorem et minus perspicacem, quam fecerat 
natura, multo profectò rarins esset, quamob- 
rem mala, quibus fœcundum est, doleremus. 
Sed, eheu! durum est, haud rarò, sicut a fi- 
dis auctoribus accipimus, nimio studio non 
ingenium modò paulatim torpuit, sed demum 
ratio quoque omaino perivit. Quando sic 
mente studiis nimis devinctà homo fit ingenio 
invalidus, rationisque expers, quis non dolet, 
cognoscendi studio gigni inscientiam? Ve- 
rum adhuc magis dolendum est, quando men- 
te in literas nimis intentà prorsus perturbatur 


intellectus. 


XXVII. Sed, etiamsi nimia intentione 
mens nostra semper plus minds inftrmetur et 
torpeat, tamen tum precipue, cum pauca- 
rum tantum rerum studio occupamur. 

XXVIII. 


, K ——— . — rei . — oe 

XX VIII. Contra, alias res atque alias con- 
templando mentis acies parum aut fatigatut 


aut hebescit. Studiorum enim varietas sæpe 


mentem haud minus relaxat et recreat, quam - 


gtudiorum intermissio. 


XXIX. Neque profectò hoc (xxviII.) mi- 
rum est, enum præsertim corpus quidem, ni- 
mia exercitatione fatigatum, non interquies- 
cendo solum, sed alia etiam exercitatione, re- 


creari possit, et ad novos labores validum reddi. 


XXX. Ita (xxix.) esse, eo satis constat, 


quod aliquis quantumcunque equitando fa- 


SKK — 


tigatus, sine tamen incommodo ambulare po- 
test: unde apparet, quanta, quod ad fatigatio- 
nem attinet, menti cum corpore intercedat si- 


XXXI. 

XXXI. Itidem, si, rem quamlibet nimis 


justove diutius legendo cogitandove, mens 


usque ed fatigatur, ut nequeat ad eam se lon- | 


gins attendere, semper tamen recreari potest 


ad rem prorsùs aliam se attendendo. 


#; . | | 
XXXII. Etenim, postquam nostra poe- 


tam per sublimes tractus sequendo imagina- 
tio fatigata est, etiamnum philosophum, 
qui de interioribus atque reconditis naturæ 
rebus subtiliter ratiocinatur, cum voluptate 
comitari possumus. | 

XXXIII. Qui natura ad insaniam proclives 
sunt, 11s cavendum est, non solum ne ani- 
mum nimis intendant, sed etiam ne 11s occu- 
pentur, quæ perplexa sunt, atque intellectu 
difficilia. Ex iis tamen, que intellectu per- 


cipiuntur, pauca sunt, quibus se delectare 


non permittatur, dummodo ab iis $eduld 


C abstineant, 


4 


. 

abstineant, quæ hominum animis et cogita- 


tione vix comprehendi possint. 


XXXIV. Vix enim expedit, imò vix tu- 
tum est, mentem iis multim occupari, de 
quibus tam sæpe dubitatur ; ubi, incerta ve- 
ri, tam rarò assensu requiescit ; saltem ubi ve- 
ri cognitio laborem, quo acquisita est, ferg 


nunquam satis compensat. 


DE 

DE SOLITUDINE. 


| 2 


n 


XXXV. Studium intensum, vel aliud quod- 
libet quod mentem diu sic occupat, ut exter- 
na vel non percipiat vel percepta negligat, fa- 
cit haud rarò, ut homines desipiscant. Quip- 
pe enim, ni externa mentem perpetuò, dum 
vigilatur, allicerent; fieri vix posset, quin 
series cogitationum haud facilè interrumpen- 
da, qualis insaniam prægrediatur, atque præ- 
sentem plerumque, magna ex parte, consti- 
tuat, mentem ex toto occuparet. Hinc ap- 


paret, quamobrem solitudo 1is tam periculosa 
sit, 

sit, qui ad insaniam proclives sunt. Nonnul- 
li mihi noti sunt acerrimo sensu præditi, at- 
que studiis dediti, qui longa demum solitudi- 
| ne, uti videbatur, atque sejuncti et segrega- 
ti a hominum societate, in melancholiam in- 


veteratam inciderunt. 


XXXVI. Mentem suis omnino cogitatio- 
nibus occupari, hominibus parum convenit. 
Ita, enimvero, nati sumus, ut societatem ini- 
remus ; neque, profe&to, possumus amori, 
quo communitate conjungimur, et unde quot- 
quot nobis suavia et cara oriuntur, impunè 
repugnare. 

| 

XXXVII. Quoties mentibus eorum, qui 
ad insaniam proclives videntur, res quælibet 
aded familiares evaserunt, ut eas afficere ces- 
saverint, alias, quæ novitate percellant, offer- 
re oportet, et profectò, quantum potest, his oc- 


cupare. 

cupare, Hanc ob rem, migratio et peregri- 


natio, novis mentem rebus oblectando, 11s ad, 


insaniam proclivibus multum prosunt, ideo- 


que a medicis laudata sunt. 


XXXVIII. Certiores nos facit WILLIs Ius, 

A insanorum, quos ad sanam mentem perduxit, 
multo plures advenas fuisse,, quam BRITAN- 

NIX indigenas. Ita, ut verisimillimum est, 


accidit, quod, contra atque cecinit divinus 


poeta, non cœlum modo, sed aliqua quoque 
ex parte animum mutant, qui trans mare cur- 


runt, novisque peregre rebus oblectantur. 


XXXIX. Medici, ut nobis videtur, justo 
sæpius insanos in tenebrosis et secretis locis 
cohibendos curant ; ubi, id profectò quod im- 
primis crudele est, nihil conspicitur, quod 
animos ab 11s, quibus ultra modum occupan- 


* tur, avertere aut allicere possit. 


LX 


| 
| 
| 
; 

XL. Nostris temporibus, quam olim, in- 
saniam sæpius curare medici potuerunt ; prop- 
terea fortasse quod, de insanos in obscuris lo- 


cis cohibendi more decesserunt. 


XLI. Ut ingenio pravus rarissimè carcere 
probus redditur, sic mente captus haud sæpe 
hospitio insanorum sanæ mentis fit. Tam 
pravos quam insanos cohibere, ne injuria alios 
afficiant, interdum utilissimum esse, imò et 
necessarium confitemur: verum sic, enumve- 
ro, rarissimè aut illis animi probitas, aut his 
mentis sanitas, restituitur; contra, coërcitione 
sæpius illi nequiores fiunt, hi magis desipiunt. 
Quinetiam nihil, suspicamur, est, quod ad 


eos, quibus mentis sanitas redivit, tantim in 


insaniam reducendum faciat, quam memoria 


præteritorum malorum, quæ in valetudinario 
insanorum perpessi sunt; atque timor, ne, in- 
sania redeunte, ab amicis seclusi et solitario 


carcere cohibiti, eadem denuo mala, aut 
etiam 

etiam graviora, ad arbitrium crudelis atque 
illachrymabilis tyranni, cujus mentem ne qui- 
dem insanitas, maximum sanè malorum, po- 


test tangere, nullo amico ultro miserante, pa- 


tiantur. 


DE 


VS,» 

DE PERVIGILATIONE. 


— 


XLII. Mens in nimis alta studia sæpe et 


r 


diu intenta, maximè concubia nocte, quippe 
3 cam hominem ad pervigilandum pronum fa- 
| ciat, atque somnum, quantum requirat natura, 
capiendi impotentem, efficere potest, ut se- 
riùs ociùs insania superveniat. Insomnia enim 


1 nocturna non insaniam antegreditur modò et 


præsentem insignit, verum nonnunquam quo- 


que concitasse videtur. 


— 2 —  — — — ˙ i 


XLIII. Enimvero haud ignoramus, turbatis 


animi motibus potiùs, atque mordacibus soli- 


citudinibus, quz obstant, qud minus somnus 


incatur, quam ipsi insomniæ, insaniam ple- 


rumque 

rumque tribuendam esse. Verùm, licet in- 
somnia sola insaniam non moveat, efficere ta- 


men potest, ut aliæ causæ ad movendam plus 


polleant. 


XLIV. Ita (xrIII.) esse, facile constabit, 
dummodo, quz inter somnum haud rarò ac- 
cidant, consideremus. Que hæœc sint, res 


postulare videtur, ut paucis explicemus. 


XLV. Variæ sane et multiformes imagi- 
nes, quibus mens vel sanissimorum, inter som- 
num, interdum occupatur, et huc illuc rapi- 
tur, hanc vegetam, facilem et flexibilem con- 
servant ; neque permittunt, ut, sicut plerum- 
que ea miserandorum, qui in eo sunt, insani 
ut fiant, de una tantum re vel rerum serie co- 


gitare assuescat. 


XLVI. Somnus, dummodo, temporibus 


natura statutis, capiatur, animi voluntatem in- 


D terquiescere 


Ss 

terquiescere sinit, atque sic regendi cogita- 


tiones, quibus, dum vigiles sumus, mens oc- 


cupatur, potentem conservat. 


XLVII. Dubitari vix potest, quin animi 


voluntas, quò legitimum tam in cogitationes, 


quam in musculos qui ejus jussui parent, im- 
perium teneat, frequente, æqualibus tempo- 
ribus interpositis, requiete egeat. Quocirca, 


voluntatis, nisi idoneis intervallis interqui- 


escat, imperium paulatim remittitur, demum- 


que, ex toto, subvertitur. 
| 


{ XLVIIL. Somno, porro, haud rarò sedantur 
| turbati animi motus, atque effugiunt morda- 


ces solicitudines, quæ, nisi identidem sic con- 


sopirentur, mentem brevi turbarent. 


XLIX. Insomnia nimis longa et frequens in- 


saniam concitare potest, mentem paulatim ap- 


„** — — 

tam reddendo, quæ res quascunque oblatas 


solito 


DE INSANIA. 27 


solito acriùs perciplat, perceptisque violen- 
tics moveatur. Hujusmodi haud rarò mentis 
studiosi, inter noctis tenebras, silentium et so- 
litudinem, conscii sunt. Mirum, profectò, est, 
quanto inter noctem acriùs res percipiamus, 
quantoque perceptis incitatius moveamur, 
quam interdiu, quando luce, sonis, cœterisque 
undecunque sensus afficientibus animi atten- 
tio multipliciter occupatur, et in multas dein- 
ceps, imò ferè simul, res dispartitur et divi- 


ditur. 


L. His (xLv.—xL1x.) cognitis et considera- 
tis, satis, opinamur, constabit, fore, ut noctur- 
na pervigilatione quolibet vivide percepto, vel 
præ cæteris grato, animus, magna ex parte, 
imd interdum ex toto, occupetur, atque c@e- 


tera oblata, utcunque digna sint ad que se 


attendat, omnino negligat, 

LI. Mirum sanè videretur, si, dum de insa— 
niæ causis loquebamur, animi affectiones af- 
fectusque silentio incuriosi preteriremus, 
Quocirca, de his, quantum ad hunc morbum 
faciendum valeant, paucis dicere nobis con- 


stitutum est. 


LII. Nulla animi affectio est, quin, si ei ni- 
mis indulgeatur, insaniam gignat. At nulla 
tamen est, quæ æquè sæpe, atque sacra auri 


fames, seu avaritia. 


LIL. 

LIII. Neque, profectd, hoc iis mirum ap- 
parebit, qui consideraverint; avaritiam non 
solùm apud juniores dominari, sed etiam apud 
provectos ætate et exsuccos senes, quibus, 
pre vergentis ætatis imbecillitate, cæteræ af. 
fectiones ferè omnes torpescunt aut extin- 
guuntur; multo frequentiùs vigere apud mer- 
catores, quorum animi, utpote qui paucis stu- 
deant, aptiores sunt, qui una re aut notione 
contemplanda, ex toto, occupentur ; de- 
nique, fieri vix posse, quin nimiis animi at- 
que intempestivis contentionibus, ad quas tur- 
pi lucro instigantur avari, et edacibus solici- 
tudinibus quæ hine oriuntur, ratio, progre- 
diente tempore, non hebescat modò, verum 


haud rarò quoque obczcetur. 


LIV. Si poetis historiarumque fabulosarum 
auctoribus fides esset, crederemus, ex amore 
sæpius, quam aliis animi affectibus, oriri in- 
saniam. 

LV. 

LV. Sed, utcunque olim fuerit, nunc vix 
necessarium videtur, monere juvenes, ne ni- 
mis indulgeant affectui, cujus, nostris tempo- 
ribus, vel justa indulgentia avaritiæ plerum- 


que et yanitati posthabetur. 


LVI. Procul a me absit, amorem, omnium 
Sane affectuum optimum suavissimumque, at- 
que optimo quoque optimaque maxime colen- 
dum, detreQare aut nihili facere. Neque 
dulcissimus omnium affectus, unde oriuntur 
non summa modo voluptas, sed mores quoque 
casti et amabilissima proles, cohibeatur, nisi 
quoties effrænus fiat, atque hominem vitæ mu- 
neribus officiisque imparem, et cæterarum vo- 


luptatum negligentem, reddat. 


LVII. Plerique auctorum, qui de insania 
scripserunt, monent, ut nimius animi affectus, 
qualiscunque is fuerit ex quo orta insania Sit, 
prorsus contrario moto minuatur. Quanquam 


Vero 

verò auctores clari in primis sic monuerunt, 
non tamen possumus, quin, an sit idoneum, 


hereamus. 


LVIII. Mentem, quæ, sicut ea insanorum, 
uni tantùm rei rerumve seriei inheret, ad 
alias, quæ partim occupent, advertere et alli- 
cere, multùm haud dubiè expedit, Verum 
hoc faciendo cavendum est, ne novæ res men- 


tem nimis impellant, atque aliis forsanque 


gravioribus motibus, quos excitent, teneram 
ejus fabricam, motibus jam nimiis nutantem et 
tere labefactatam, prorsùs diruant. Hoc enim 
facere, esset unum sanè malum avertendo, in 


majus incurrere. 


LIX. Quotquot accedunt ad sententiam, 
quam modo (LVII.) memoravimus, motum 
nempe quemlibet animi nimium contrario op- 
timè sedari, iis idoneum videtur, furorem, 


quo 

quo sæpe moventur insanientes, metu injecto 


compescere. 


LX. Sed, animus, qualis is insanientium, 


graviter commotus aut incitatus, possit, necne, 


* metu semper sedari, nobis sanè dubium vide- 
tur. Certe tali animo metus caute injiciendus N 
est. Etenim nihil animum magis commovet, 
quam impendentis periculi metus: quam 


enim sæpe, dum imminens malum fugere aut 


avertere conamur, obstantes moles facile tolli- 
mus, quas, malorum securi neque timentes, 
exsuperare summis conaminibus non potuis- 


semus? 


* ͤ—᷑ — 


LXI. At haud tamen negandum est, terro- 


rem, i ultra certum modum injectus sit, fa- 
cere, ut non solùm corpus omnibus artubus 
penitus intremiscat, sed etiam ut mens pror- 


sùs stupeat, neque, quid sit faciendum ut ter- 


ror amoveatur, perspiciat, Idem vero faci- 

unt alii animi motus, qui corpus solvunt, si- 
mulque mentem stupefaciunt. Non enim ig- 
noramus, nimia libidine flagrantem, concupi- 
tam haud rard voluptatem capiendi impoten- 
tem fieri; amantem virgini, quam vehemen- 
ter amat, quaque frui ardet, non, nisi obtutu 
atque suspirlis, quanto flagret amore, signifi- 
care posse; denique, illum, qui inopinato 
beneficio affectus fuerit, spe aliter, atque la- 
chrymis, ei, qui benefecerit, gratias agere 


nequire. 


LXII. Neque ij meliùs, ut nobis vide- 
tur, præcipiunt, qui volunt, insanos, quo 
suo minis arbitrio furant, continenter inhi- 
bendos, non modo ne semetipsos aliosve vi af- 
ficiant, sed quia, ut putant, ipsa quoque inhi- 
bitio haud parum proficit. In hanc sententiam 
accedit CULLENUs, atque, quo confirmet, ait, 


angry passlons are always rendered more 

« violent by the indulgence of the motions 


„they produce.“ 


LXIII. Verùm nonne, contra atque asserit 
spectatus hic (Lx11.) auctor, compertum est, 


motus animi cohibitos sæpe graviores redd1 ? 


Si vis flammam extinguere, qua ardet ama- 
| tor, nonne melius est, si rite potest, ei per- 
mittere, ut concupita voluptate fruatur, quam 
I! el, ne oculis aspiciat amatam, qua perit, in- 
# terdicere ? Meceror lachrymis levatur, suspi- 
riis et fleta; neque mcerenti quid crudelius 


est magisve intolerandum, quam prohibere, 


| ne his naturalibus signis ægritudinem osten- 
dat. Brevis, porro, furor, quo iracundus ex- 
ardet, plerumque sedatur ictibus, quos ei, 
f » quodcunque moverit furorem, impingit. De- 
l nique, ne multis, omnes fere animi affectus 


inhibiti increscunt, saturati intereunt. 


LXIV. 

LXIV. His (Lx111.) consideratis, inclinat 
animus ut credam, non ultrà inhibendos es- 
se insanos, ne naturalibus indiciis animi affec- 
tus exprimant, quàm quod opus sit, ut cavea- 
tur, ne quid aliis detrimenti, ipsisve gravis 
aut insanabilis mali, inferant. Ut furori 
indulgeant, si duntaxat brevem sibimetipsis 
dolorem afferat indulgentia, insanis, opinor, 
permittendum est: namque haud ignari malo- 
rum, quæ ab expleto furore acceperunt, ani- 


mum postea cohibere, et rationi obtemperare 

